แค่ 3 วัน 1,500 ล้านบาท ยอดขายสลากต่อเงินต่อทอง ธอส
แค่ 3 วัน 1,500 ล้านบาท ยอดขายสลากต่อเงินต่อทอง ธอส. สลากชุดแรกในประเทศไทยที่ให้รางวัลเป็นสลากมูลค่าสูงสุด 1 ล้านบาท
14 ม.ค. 2565

ธนาคารอาคารสงเคราะห์ เปิดขาย สลากออมทรัพย์ ธอส. ชุดต่อเงินต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี เปิดจำหน่ายครั้งแรกเมื่อวันที่ 12 มกราคม 2565 ได้รับความสนใจจากลูกค้าเป็นจำนวนมาก โดยหลังจากเปิดจำหน่ายเพียง 3 วัน ล่าสุด ณ วันที่ 14 มกราคม 2565 ธนาคารสามารถจำหน่ายได้แล้วถึง 157,000 หน่วย คิดเป็นมูลค่า 1,570 ล้านบาท โดยผู้ซื้อมีสิทธิ์ลุ้นรางวัลตลอด 36 งวด เป็นสลากออมทรัพย์ชุดต่อเงินต่อทองเพื่อเพิ่มโอกาสในการถูกรางวัลมากขึ้น รางวัลที่ 1 ได้รับสลากมูลค่า 1 ล้านบาท รางวัลที่ 2 รับสลากมูลค่า 100,000 บาท รางวัลที่ 3 สลากมูลค่า 20,000 บาท รางวัลที่ 4 สลากมูลค่า 10,000 บาท พร้อมรางวัลพิเศษ เลขต่อเงินต่อทอง (เลขวิ่งหลักหน่วย 1 ตัว) รางวัลละ 30 บาท หากซื้อสลาก 10 หน่วย หรือ 100,000 บาท จะถูกรางวัลเลขท้ายทุกงวด เมื่อรวมกับผลตอบแทนหน้าสลากแล้ว จะได้ผลตอบแทนขั้นต่ำ 0.86%ต่อปี ออกรางวัลครั้งแรกวันที่ 17 มกราคม 2565 นี้พิเศษสำหรับลูกค้าสลากต่อเงินต่อทองจะได้รับผลิตภัณฑ์สินเชื่อที่อยู่อาศัยอัตราดอกเบี้ยพิเศษเมื่อฝากครบกำหนดอายุสลาก 3 ปี สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL